हेतल दवे

हेतल दवे (जन्म: ८ डिसेंबर १९८७) ही भारतातील पहिली आणि एकमेव व्यावसायिक महिला सुमो कुस्तीपटू आहे. सन २००८ मध्ये, तिने लिम्का बुक ऑफ रेकॉर्ड्समध्ये आपले स्थान मिळवले.

तिने २००९ मध्ये तैवानमध्ये झालेल्या जागतिक स्पर्धेत भाग घेतला होता.  परंतु त्या स्पर्धेत ती पहिल्या फेरीतच बाहेर पडली.

 वैयक्तिक जीवन 
दवे ही मुंबईची आहे. तिच्या खेळात रस घेण्याच्या तिच्या आवडींना तिचे वडील आणि भाऊ खूप पाठिंबा देत होते. ती एक ज्युडो प्रशिक्षक आहे आणि तिने ६ वर्षांची असताना तिचे ज्युडोचे धडे सुरू केले होते. ती वाणिज्य शाखेची पदवीधर आहे आणि ती वेगवेगळ्या शाळांमध्ये विद्यार्थ्यांना कुस्ती आणि ज्युडोचे प्रशिक्षण देते.

 प्रशिक्षण 
दवेला भारतात सराव करण्यासाठी कोणताही  सुमो कुस्तीपटू नाही आणि त्यामुळे तिला तिचा भाऊ अक्षय सोबत व इतर पुरुष खेळाडूंसोबत सराव करावा लागतो. भारताकडे सुमो रिंग नाही, म्हणून तिला नैसर्गिक भूप्रदेशात सराव करावा लागला आणि तिने दक्षिण मुंबईतील ओव्हल मैदान निवडले.

तिची पहिली आंतरराष्ट्रीय स्पर्धा २००८ मध्ये एस्टोनियामध्ये झाली. ती जागतिक स्तरावरील टॉप ८ मध्ये आली आणि <i>न्यूजवीक</i> मासिकाने १५० निर्भय महिलांच्या यादीत तिचा समावेश केला.

एस्टोनियानंतर, दवेने पोलंड, फिनलंड आणि तैवान येथे झालेल्या स्पर्धांमध्ये भारताचे प्रतिनिधित्व केले आहे. २००९ च्या जागतिक क्रीडा स्पर्धेत, ती महिलांच्या मध्यम वजन गटात पाचव्या स्थानावर राहिली.

 ओळख 
सुमो कुस्ती हा भारतातील मान्यताप्राप्त खेळांपैकी एक नसला तरी, दवेने अनेक स्पर्धांमध्ये भारताचे प्रतिनिधित्व केले आहे. जेव्हा तिने वर्ल्ड गेम्समध्ये भाग घेतला तेव्हा ती भारताकडून देशाचे प्रतिनिधित्व करणारी एकमेव महिला सहभागी होती. 

क्रीडापटूंच्या जीवनावर आधारित चित्रपटांच्या हंगामात, हेतल दवे यांच्यावर सुमो दीदी नावाचा चित्रपट बनवला आहे. या चित्रपटाचे दिग्दर्शन जयंत रोहतगी यांनी केले आहे आणि श्रीयम भगनानी यांची मुख्य भूमिका आहे. हा चित्रपट फ्रेशलाईम फिल्म्स आणि एमए अँड टीएच एंटरटेनमेंट द्वारे निर्मित आहे आणि जिओ स्टुडिओज द्वारे प्रस्तुत केला आहे. हा चित्रपट २०२३ च्या ऑक्टोबरमध्ये प्रदर्शित झाला. या चित्रपटात सुमो कुस्तीगीराची भूमिका असल्याने, अभिनेत्री श्रीयम भगनानीने सुमारे १४ किलो वजन वाढवले. तिने सेलिब्रिटी ट्रेनर साहिल रशीदसोबत स्नायू तयार करण्यासाठी आणि तिचा खेळ वाढवण्यासाठी सहकार्य केले. तिने सुमो कुस्ती शिकण्यासाठी हेतल दवेकडून प्रशिक्षणही घेतले.

 संदर्भ 

वर्ग:भारतीय सुमो पैलवान
वर्ग:इ.स. १९८७ मधील जन्म
वर्ग:महाराष्ट्रातील महिला खेळाडू
वर्ग:स्त्री चरित्रलेख